b'\n_START_ARTICLE_\nSlavko \xc4\x8camba\n_START_PARAGRAPH_\nSlavko \xc4\x8camba (\xc4\x90ur\xc4\x91evac, 31. kolovoza 1930.), hrvatski emigrantski knji\xc5\xbeevnik,  pu\xc4\x8dki pjesnik i prozaik, sakuplja\xc4\x8d etnografskog blaga. Poeziju pi\xc5\xa1e na \xc4\x91ur\xc4\x91eve\xc4\x8dkom govoru, te crtice i pripovijesti iz \xc4\x91ur\xc4\x91eve\xc4\x8dkog i emigrantskog \xc5\xbeivota.\n_START_SECTION_\n\xc5\xbdivotopis\n_START_PARAGRAPH_\nRodio se je u \xc4\x90ur\xc4\x91evcu. Do 1967. nije odlazio iz rodnog grada, osim kad je morao i\xc4\x87i u vojsku i kad je zbog politi\xc4\x8dkih razloga bio u zatvoru. Redovito je imao problema zbog politi\xc4\x8dkih razloga. Sve do te godine glavna mu je okupacija bilo poljodjelstvo i skrb za obitelj. Iskazao je i sklonost knji\xc5\xbeevnosti i po\xc4\x8deo je zapisivati. 1967. je emigrirao u Austriju. Zavr\xc5\xa1io je cvje\xc4\x87arsko-vrtlarski obrt u Schonbrunnu zavr\xc5\xa1ava. Cvje\xc4\x87arstvom i vrtlarstvom bavio se sve do odlaska u mirovinu 1990. godine. Demokratizacija i pad komunizma omogu\xc4\x87ilo mu je da se nakon 22 godine politi\xc4\x8dkog izbjegli\xc5\xa1tva vratio u rodni grad. \xc4\x8cambine pjesme i proza mogu se opisati kao naivna knji\xc5\xbeevnost samoukog pisca, zadahnutog desetlje\xc4\x87ima tu\xc4\x91ine. Ka\xc5\xbee da je po\xc4\x8deo pisati u Austriji "silom prilika, posebice pod \xc4\x8de\xc5\xbenjom za rodnim krajem i domovinom, u koju nisam smio po\xc4\x87i 22 godine ... ", a pisanje mu je, veli, "sa\xc4\x8duvalo snagu, strpljenje i Bogu hvala zdravlje"._NEWLINE_\xc4\x8cambina je etnografska zbirka poznata i spada u devet najve\xc4\x87ih privatnih zbirki u Republici Hrvatskoj. Smje\xc5\xa1tena je na njegovu gospodarskome imanju i otvorena je 2. srpnja 1999. godine. Ministarstvo kulture Republike Hrvatske utvrdilo je da zbirka ima svojstvo kulturnoga dobra te ju je upisalo u Registar kulturnih dobara Republike Hrvatske.'